عائشہ عمر

عائشہ عمر (پیدائش: 12 اکتوبر 1981ء) ایک پاکستانی اداکارہ اور یوٹیوبر ہیں جو زیادہ تر ٹیلی ویژن ڈراموں میں کام کرتی ہیں۔ عائشہ عمر پاکستان کی سب سے مشہور اور سب سے زیادہ معاوضہ لینے والی اداکاراؤں میں سے ایک ہیں۔ عائشہ عمر کو اسٹائل آئیکن بھی مانا جاتا ہے۔ 2019ء میں، انھیں وارثی بین الاقوامی تنظیم (Warsi International Organisation)نے تمغا فخر پاکستان سے نوازا تھا۔

عائشہ عمر نے 2012ء میں اپنا ایک البم جاری کیا جس میں نغمہ چلتے چلتے اور خاموشی شامل ہے۔ عائشہ کو اس البم کے لیے لکس اسٹائل ایوارڈ کا بہترین البم ایوارڈ ملا۔ عائشہ نے اپنی فلمی زندگی کا آغاز 2015ء کی کامیاب رومانوی فلم کراچی سے لاہور سے کیا، اس کے بعد جنگی فلم یلغار (2017ء) میں معاون کردار ادا کیا۔ عائشہ عمر کے مشہور ڈراموں میں بلبلے اور زندگی گلزار ہے قابلِ ذكر ہیں۔

 ابتدائی زندگی 
عائشہ عمر 12 اکتوبر 1981ء کو پاکستان کے شہر لاہور میں پیدا ہوئیں۔ عائشہ ایک سال کی تھیں جب ان کے والد کی وفات ہوئی اور ان کی والدہ نے انھیں اور ان کے بھائی کی پرورش کی۔ عائشہ عمر اپنے بچپن کو سخت اور آزاد قرار دیتی ہیں۔ عائشہ نے لاہور گرائمر اسکول میں تعلیم حاصل کی اور مزید تعلیم کے لیے نیشنل کالج آف آرٹس میں داخلہ لیا۔

 ذاتی زندگی 
دسمبر 2015ء میں، عائشہ اور ساتھی اسٹار اظفر رحمٰن کے ساتھ ایک سڑک حادثہ پیش آیا۔ یہ حادثہ اس وقت پیش آیا جب اداکار دونوں کراچی سے حیدرآباد جا رہے تھے۔ ایک ذرائع کے مطابق، عائشہ اور اظفر کی گاڑی کو ایک دوسری گاڑی نے ٹکر ماری، جس کے نتیجے میں ان کی کار سڑک سے پھسل کر کھائی میں جاگری۔

 ایوارڈ اور نامزدگی 

! حوالہ
|-
! style="background:#bfd7ff" colspan="5"|لکس اسٹائل اعزاز
|-
|2013ء
|خاموشی
|بہترین ویڈیو البم
|
|
|-
! style="background:#bfd7ff" colspan="5"|اے آر وائی فلم ایوارڈ
|-
|rowspan="2"|2016ء
|rowspan="2"|کراچی سے لاہور
|اے آر وائی فلم ایوارڈ برائے بہترین اداکارہ
|
|rowspan="2"|
|-
|اے آر وائی فلم ایوارڈ برائے بہترین اسٹار خواتین کی پہلی فلم
|
|-
! style="background:#bfd7ff" colspan="5"|بین الاقوامی پاکستان پرسٹیج ایوارڈ
|-
|2017ء
|colspan="2"|سال کی فیمیل آئیکن
|
|
|}

 مزید دیکھیے 
 پاکستانی اداکاراؤں کی فہرست

 حوالہ جات 

زمرہ:اردو سنیما میں اداکارائیں
زمرہ:اکیسویں صدی کی پاکستانی اداکارائیں
زمرہ:اکیسویں صدی کی پاکستانی گلوکارائیں
زمرہ:اکیسویں صدی کے پاکستانی گلوکار
زمرہ:اے آر وائے ڈیجیٹل کی شخصیات
زمرہ:بقید حیات شخصیات
زمرہ:پاکستانی ٹیلی ویژن اداکارائیں
زمرہ:پاکستانی ٹیلی ویژن پیش کنندگان
زمرہ:پاکستانی ٹیلی ویژن میزبان
زمرہ:پاکستانی فلمی اداکارائیں
زمرہ:پاکستانی ماڈل خواتین
زمرہ:پاکستانی یوٹیوبر
زمرہ:قومی کالج برائے فنون کے فضلا
زمرہ:لاہور گرامر اسکول کے فضلا
زمرہ:لاہوری شخصیات
زمرہ:1981ء کی پیدائشیں